open-index/open-wikipedia-markdown huggingface dataset:
Liste over britiske militære kjøretøy etter FV-nummer

**FV-numre** ( FV for Fighting Vehicle ) representerer de offisielle betegnelsene for britiske kampkjøretøyer.

## Liste over britiske militære kjøretøy etter FV-nummer

*FV101 Scorpion lett stridsvogn
*FV102	Striker panserjager
*FV103	Spartan pansret persjonellkjøretøy 
*FV104	Samaritan ambulanse
*FV105	Sultan	
*FV106	Samson bergningsvogn
*FV107	Scimitar lett stridsvogn
*FV109	Workhorse
*FV120	Spartan ( variant )	
*FV180		
*FV201	"Universal Tank" (A45) 
*FV214 Conqueror stridsvogn
*FV215b panserjager
*FV219	ARV Mk I FV201 variant
*FV221	Caernarvon stridsvogn FV201 variant
*FV222	Conqueror ARV Mk II 
*FV400	stridsvogn	
*FV401	
*FV402	stridsvogn
*FV420		
*FV421	
*FV422		
*FV423	
*FV424	
*FV425	
*FV426	
*FV432	pansret persjonellkjøretøy
*FV433 Abbot 105 mm selvdreven kanon basert på FV432
*FV434	variant av FV432
*FV435		 
*FV436	variant av FV432
*FV437	variant av FV432
*FV438	panserjager, variant av FV432
*FV439	variant av FV432
*FV510 Warrior stormpanservogn 
*FV511  variant av FV510	
*FV512	variant av FV510	
*FV513	variant av FV510
*FV514	variant av FV510 
*FV515	variant av FV510
*FV601 Saladin panserbil
*FV602 kansellert variant av FV601, ble FV604
*FV603 Saracen pansret persjonellkjøretøy
*FV604 variant av FV601
*FV610 variant av FV601
*FV611 ambulanse, variant av FV603
*FV620 Stalwart amfibiekjøretøy
*FV711 Ferret
*FV1611 Humber «Pig» pansret persjonellkjøretøy
*FV1612 variant av FV1611
*FV1613 variant av FV1611
*FV1620 Hornet variant av FV1611
*FV2721a Trailer – Centurion AVRE	
*FV3801	
*FV3802	selvdreven kanon
*FV3803	
*FV3804	
*FV3805	selvdreven kanon ( prototype )
*FV3806	selvdreven kanon
*FV3901	Churchill Linked ARK	
*FV3902	Churchill VII Flail	
*FV3903	Churchill VII AVRE
*FV3904	Churchill VII APC	
*FV4001	Centurion minerydder	
*FV4002	Centurion Mk 5 Bridgelayer	
*FV4003	Centurion Mk 5 AVRE 165
*FV4004	Conway (prototype) 
*FV4005	panserjager (prototype)
*FV4006	Centurion ARV Mk 2
*FV4007	Centurion Mk 1, 2, 3, 4, 7, 8/1, 8/2	
*FV4008	Centurion DD	
*FV4009	stridsvogn	
*FV4010	panserjager basert på Centurion
*FV4011	Centurion Mk 5	
*FV4012	Centurion Mk 7/1, 7/2	
*FV4013	Centurion Mk 3 ARV	
*FV4014	stridsvogn	
*FV4015	Centurion Mk 9	
*FV4016	Centurion ARK	Bridgelayer
*FV4017	Centurion Mk 10	
*FV4018	Centurion BARV
*FV4019	Centurion Mk 5 Bulldozer	
*FV4030	Shir stridsvogn
*FV4030/2 Shir 1 stridsvogn 
*FV4030/3 Shir 2 stridsvogn	
*FV4030/4 Challenger 1 stridsvogn
*FV4034 Challenger stridsvogn
*FV4101	panserjager basert på Cromwell
*FV4201 Chieftain stridsvogn	
*FV4202 stridsvogn
*FV4203	Centurion AVRE 105	
*FV4204	Chieftain ARV Mk 5
*FV4205	Chieftain Bridgelayer
*FV4207	Centurion Mk 9 VHF	
*FV4211 stridsvogn 
*FV4333 Stormer pansret persjonellkjøretøy 
*FV4401 stridsvogn ( prototype )
*FV4501	minerydder
*FV4601	MBT-80
*FV11021 BV202E
Dvergulke

**Dvergulke** (*Taurulus bubalis*), er en saltvannsfisk i ulkefamilien.

## Beskrivelse
Dvergulka kan ligne på piggulke men er større. Den blir 17&nbsp;cm lang. Fargen varier etter habitat, men er ofte brun eller grønnlig.
På gjellelokket har dvergulka fire pigger, en er betydelig lenger enn de andre. I munnviken har den en karakteristisk hudflik.

## Adferd
Dvergulka liker seg best på hardbunn. Den er en mester i kamuflasje og ligger ofte mellom alger på bunnen. Den lever vanligvis ned til omtrent 30&nbsp;m. Føden består av små krepsdyr, muslinger og småfisk.

## Utbredelse
Dvergulka er utbredt nordøst i Atlanterhavet, fra Portugal og nordover til Island og Kolahalvøya. Videre finnes den i den sørlige delen av Østersjøen og noen områder nord i Middelhavet. I Norge finnes den langs hele kysten.

## Eksterne lenker
* 
*
John Russell

**John Russell** er navnet til flere personer:

* David John Russell, kanadisk politiker
* E. John Russell (1872&ndash;1965), britisk agronom
* John «Jack» Russell (1795&ndash;1883), jeger og hundeoppdretter
* John C. Russell (ca.1963&ndash;1994), dramatiker
* John H. Russell, jr. (1872&ndash;1947), general og 16. sjef for Marine Corps
* John Henry Russell (1827–1897) (1827&ndash;1897), offiser i United States Navy
* John Peter Russell (1858–1930) (1858&ndash;1930), australsk maler
* John Russell, 1. jarl av Bedford (ca. 1485&ndash;1555), britisk adelsmann og minister
* John Russell, 1. jarl Russell (1792&ndash;1878), britisk statsminister
* John Russell, 4. hertug av Bedford (1710&ndash;1771), britisk statsmann
* John Russell, 4. jarl Russell (1921&ndash;1987), Bertrand Russells eldste sønn
* John Russell, 6. hertug av Bedford (1766&ndash;1839), britisk adelsmann
* John Russell, 13. hertug av Bedford (1917&ndash;2002), britisk adelsmann og forfatter
* John Russell, vicomte Amberley (1842&ndash;1876), britisk politiker
* John Russell (skuespiller) (1921&ndash;1991), amerikansk skuespiller
* John Russell (basketballspiller) (1902&ndash;1973), amerikansk basketballspiller og -trener
* John Russell (biskop), biskop av Lincoln og engelsk rikskansler (1483&ndash;1485)
* John Russell (kleriker) (1626&ndash;1692), purinsk forstander
* John Russell (1956) (født 1956), amerikansk politiker
* John Russell (1971) (født 1971), britisk politiker
* John Russell (New York) (1772&ndash;1842), amerikansk politiker
* John Russell (maler) (1745&ndash;1806), engelsk maler
* John Scott Russell (1808&ndash;1882), skotsk marineingeniør
* Arthur John Edward Russell (1825&ndash;1892), britisk politiker
* Johnny Russell (musiker) (1940&ndash;2001), amerikansk musiker
* Johnny Russell (fotballspiller) (født 1990), skotsk fotballspiller
Amanda Bynes

**Amanda Laura Bynes** (født 3. april 1986 i Thousand Oaks i California) er en amerikansk skuespiller og show-vert på Nickelodeon. Faren hennes, Rick Bynes var tannlege og drev også med stand-up komedie, mens moren, Lynn (født Organ) jobbet som tannlegeassistent. Hennes far er katolikk, med irsk, litauisk og polsk opphav. Hennes mor er jødisk, med famile fra Romania, Russland og Polen. Hun har to eldre søsken, Tommy (født 1974) som er kiropraktor og Jillian (født 1983). Amanda har startet en filmkarriere, og har spilt i atskillige filmer.

I 2003 opptrådte hun i filmen Wilburs store eventyr, og i 2005 hadde hun en rolle i filmen Robotene. I 2006 spilte hun i *[[She's the Man]]*, hvor hun hadde rollen som Viola Hastings. Hun har også spilt i TV-seriene *[[What I Like About You]]*, *[[Hairspray (2007 film)|Hairspray]]* og *[[What a girl wants]]*. I 2008 fikk hun en rolle i filmen Living Proof, og i 2010 opptrådte hun i komedien Easy A.

Bynes har vunnet 6 priser for forskjellige filmer og serier (Blimp Award), hun har også vært nominert til 10 priser (Teen Choice Award)!

## Referanser


## Eksterne lenker
* 
* 
*
Andrew Symonds

**Andrew Symonds** (født 9. juni 1975 i Birmingham, England, død 14. mai 2022) var en australsk cricketspiller. Han hadde foreldrebakgrunn fra Karibia men ble adoptert av engelske foreldre. De flyttet senere til Australia da han var ett år gammel, og der begynte Symonds å spille cricket. Han var en av de mest profilerte spillerne på Australias landslag. Symonds døde i en trafikkulykke utenfor Townsville, Queensland 14. mai 2022.

## Referanser


## Eksterne lenker
*
Skatudden

**Skatudden** (fi. *Katajanokka*)  er en bydel sentralt i Helsingfors og et delområde i Estnäs distrikt. Den danner ei halvøy som er atskilt fra bysentrum med en smal kanal.

Skatudden har gjennom store deler av byens historie vært et viktig havneområde. Store lagerbygninger dominerer; mange av dem er i seinere år tatt i bruk til andre formål. Skatuddens boligområder er bygd i jugendstil på slutten av 1800- og begynnelsen av 1900-tallet.

På Skatudden ligger Uspenskijkatedralen, bygd i 1868. Hovedkontoret til selskapene Stora Enso og Kesko og fergeterminalen for Viking Line er også lokalisert til Skatudden. Det finske utenriksdepartementet har siden 1980-tallet hatt tilhold i ombygde kaserner i området. Kasernene var i sin tid brukt av den russiske marinen.

## Referanser



Fil:Uspensiki by SamSegar.jpg|Uspenskijkatedralen
Fil:Kauppiaankatu.jpg|Jugendhus på Skatudden
Fil:Katajanokka.jpg|Skatudden
Fil:Helsinki (downtown).jpg|Skatuddens kanal


## Eksterne lenker
* Kart
Anna Kathrine av Danmark og Norge

**Anna Kathrine av Danmark og Norge**, (**Anna Kathrine av Brandenburg**) (1575–1612) var dronning av Danmark og Norge gjennom sitt ekteskap med Christian IV. 

Hun var datter av Joakim Frederik av Brandenburg, og Katarina av Küstrin.

Anna Kathrine ble gift med Christian IV 27. november 1597. Kongen hadde før bryllupet vært på reise, blant annet til Magdeburg, og kunne der ha truffet landgrevens datter.

Hun fikk 6 barn med Christian:
* Frederik (født 15. august 1599, død 9. september 1599)
* Christian *den udvalgte prins Christian* (født 10. april 1603, død 2. juni 1647)
* Sofie (født 4. januar 1605, død 7. september 1605)
* Elisabeth (født 16. mars 1606, død 24. oktober 1608)
* Frederik (født 18. mars 1609, død 9. februar 1670) (senere Frederik III)
* Ulrik (født 2. februar 1611, myrdet i Schlesien 11. august 1633)

Ettertiden kjenner ikke stort til Anna Kathrine. Hun har neppe gjort forsøk på å få politisk innflytelse. Hun må ha kjent til sin ektemanns sidesprang, for eksempel fikk hennes kammerpike Kirsten Madsdatter sønnen Christian Ulrik Gyldenløve dagen etter at hun fødte sitt yngste barn, Ulrik.

Anna Kathrine ble begravet i Roskilde domkirke. Hennes monogram ses på altertavlen i Mælum kirke i Telemark.

## Referanser


## Litteratur
* *Danske dronninger i tusind år*, av Steffen Heiberg, 2000
* *Politikens bog om danske monarker*, av Benito Scocozza, 1997
* *Christian – en skitse til et portræt*, av Godfred Hartmann, 1977
* 

## Eksterne lenker
* 
*  De Danske Kongers Kronologiske Samling
*  Dansk Biografisk Leksikon
Øyvind Skaanes

**Øyvind Skaanes** (født 1968) er en norsk tidligere langrennsløper fra Trondheim som representerte Strindheim IL. I VM 1991 i Val di Fiemme gikk han første etappe på 4 x 10&nbsp;km stafett. Han gikk tidlig alene i tet og vekslet først, hvoretter han sammen med Terje Langli, Vegard Ulvang og Bjørn Dæhlie vant gull. Han ble norgesmester på 50 km langrenn i 1990. I tillegg har han en sølv- og en bronsemedalje fra NM.

I verdenscupen har Skaanes to sjetteplasser som beste individuelle resultater – på 30&nbsp;km klassisk i Oberstdorf i desember 1996 (der det var sju norske løpere blant de åtte fremste på resultatlista), og på 15&nbsp;km klassisk i Trondheim i mars 1990.

## Referanser


## Eksterne lenker
*
Church End Finchley

**Church End Finchley**, også kjent som **Finchley Central**, er et område i Barnet i London. Det ligger omkring elleve km nord-nordvest for Charing Cross.

Hovedveien går gjennom området fra nord til sør, og heter Regents Park Road fra North Circular Road til Finchley Central stasjon, og deretter Ballards Lane. Sentrum er området rundt St. Mary's Church og Pardes House School. Man finner også et offentlig bibliotek, en politistasjon og et handleområde.

I den sørøstlige delen av Church End Finchley ligger Avenue House og det jødiske kultursenteret Sternberg Centre. Avenue House har et lite museum med blekkproduksjon som tema, ettersom det var i det huset Henry Charles Stephens oppfant moderne blekk. Mot sør finner man College Farm, som er den siste gården som er bevart i Finchley. I Victoria Park har det siden 1905 blitt arrangert en festival hvert år i juli.

## Toponymi
Church End er dokumentert som stedsnavn i 1683, men er eldre. Det er dannet fra mellomengelske *churche* og *ende*, og har betydningen «distriktet ved kirken». Navnet refererer til sognekirken St Mary i Finchley. *Finchley Church End* er også navnet på en krets i Barnet.

## Referanser
Porsche 986

**Porsche 986** er førstegenerasjonsmodellen av Porsche Boxster, og ble produsert fra sent 1996 til 2005.

Bilens utseende var inspirert av modellene 356 og 550. Boxster ble lansert før sin storebror, 996-modellen av 911. Med hjelp fra Toyota, fikk Porsche  redusert kostnadene vesentlig. 

Innsparingene ble blant annet gjennomført ved at Porsche brukte mange av de samme delene på flere modeller. Boxster har f.eks. samme panser, sideskjermer og frontlys som 996, i tillegg til flere andre, felles komponenter.  Dens originale 2,5l M96-motoren har det samme grunnleggende designet som 3,2l M96-motoren brukt i 996; dette var de første vannavkjølte motorene montert bak i en Porsche. 

Det er visst at kombinasjonen av Boxster og 911s likheter og de reduserte produksjonskostnadene har reddet Porsche fra å bli overtatt av et annet bilselskap. 

M96-motoren er brukt i alle versjonene av 986/987 Boxter. Den er også benyttet i de fleste i serien 996/997. GT1-motoren i konkurranseversjon ble benyttet i GT3/GT2 og turbomodellene.

M96 motoren er en flat, seks sylindret boksermotor. Dette er en av fire sylinderkonfigurasjoner som gir perfekt og naturlig balanse i hele turtallsspekteret. De andre er en 12-sylindret boksermotor, en 6-sylindret rekkemotor, som er benyttet i flere BMW-modeller samt V12-motoren. Boksermotorer kan med sin flate form monteres like foran bakakselen. Dette gir lavt tyngdepunkt og svært god balanse og vektfordeling med anerkjente, nøytrale kjøreegenskaper.

M96-motoren har hatt problemer med motorhavari blant de tidligste produserte motorene på grunn av ødelagte stempelringer. Disse problemene ble løst etter mindre endringer av konstruksjonen i 2003.  

Boxster 986 modellhistorie:
;1995
*2,5l 201 hk (150 kW)
;2000
*2,7l 217 hk (162 kW)
*3,2l 250 hk (186 kW) Boxster S lansert
;2003
*2,7l 225 hk (168 kW)
*3,2l 258 hk (190 kW)
;2004
*3,2l 264 hk (194 kW) Boxster S 550 Spyder 50-års jubileumsutgave, kun 1953 biler.

Modellen fikk en mindre ansiktsløftning i 2003. Bakvinduet i plast ble erstattet med glass. Luftinntaket og eksosrør ble forandret. De gule "speilegglignende" blinklysene foran ble erstattet med blinklys med klart glass. Rødt glass i baklysene ble også erstattet med klart glass.

I 2004 kom 50-års jubileumsutgaven av 550 Spyder. Bilene i jubileumsserien er lakkert i GT-sølv metallic, som er den samme lakken som ble brukt på utstillingsmodellene av Carrera GT. Disse bilene fikk også spesielle farger på lær og lakk i interiøret samt tilpasset felgfarge. De fikk også 5 mm utforing for større sporvidde, sportsversjonen av eksosrør fra Boxter S, sportschassis og en nummerert plate nederst på midtkonsollen, også kalt «flaggermusvingen». 

## Se også
*Porsche 987
Nome (Alaska)

**Nome** er en by i Alaska med ca. 3 800 innbyggere i 2017, de fleste inuiter. Byen ble grunnlagt i 1898 som Anvil City, men det amerikanske postvesenet mente navnet var for lett å forveksle med Anvik som ligger i samme område.

Navnet Nome stammer trolig fra James Cook, som kartla Beringstredet i 1780-årene. Neset litt nord for den senere byen hadde ikke noe navn, og Cook skrev «Name?» i margen på kartet. Senere leste man dette som «Nome», og trodde det var navnet på stedet.

Grunnlaget for byen var gullgraving. Nordmannen Jafet Lindeberg sammen med svenskene Erik Lindblom og John Brynteson fant gull i Anvil Creek i 1898.  Nyheten spredte seg fort og man regnet med at i løpet av det første året fra funnet kom over 10&nbsp;000 mennesker til Nome. Første folketelling var i 1900, da bodde det 12&nbsp;488 mennesker der. Hus var mangelvare, og teltbyen strakte seg 48&nbsp;km langs kysten fra Cape Rodney til Cape Nome.

## Spanskesyken
Under første verdenskrig dro en strøm av unge menn fra Alaska til skyttergravene i Europa, med påfølgende svikt i gullgravingen. Mellom 1916 og 1918 falt produksjonen med to tredjedeler. Innbyggertallet i *Anvil City*, gruveleiren i Nome, falt fra rundt 20.000 i 1900 til rundt 850 i 1920.

Samme år ble byen rammet av spanskesyken. Smitten kom dit med dampskipet «Victoria» i oktober 1920. Flere passasjer ble syke på veien nordover, og ved ankomsten til Nome ble de nektet å komme i land. Smitten nådde byen likevel, og de neste dagene ble mer enn 90 % av innbyggerne syke. Verst gikk det ut over inuittene, som ikke hadde like godt immunforsvar som hvite. Av de 250 inuittene i Nome døde 200 i løpet av høsten og vinteren. De døde ble hentet i kjerrer og lempet stivfrosne i hauger, siden tundraen var bunnfrossen. Panikkslagne kjempet folk for å få plass i det siste skipet som forlot Nome for vinteren. Men før det rakk ut i rom sjø, var de første blitt syke. Før skipet kom til Seattle, var fire døde og over 150 smittet.

## Difteri

I 1925 ble Nome rammet av difteri. Motgiften befant seg i Nenana. 20 hundesledespann fraktet serumet 1000&nbsp;km gjennom Alaskas villmark på 5 dager mellom 27. januar og 1. februar. Nordmennene Leonhard Seppala med lederhunden Togo og Gunnar Kaasen med lederhunden Balto gjorde en formidabel innsats. Sledehundløpet Iditarod kjøres hvert år for å minnes denne bragden.

## Referanser


## Eksterne lenker
*
Equus

**Equus** er det vitenskapelige navnet på hesteslekten, men kan bety flere ting.

* Equus (skuespill) er et skuespill av den britiske dramatikeren og forfatteren Peter Shaffer.
* Equus – hestenes gud er tittelen på en britisk film fra 1977 av Sidney Lumet og med Richard Burton i hovedrollen. Filmen er basert på skuespillet med samme navn.
Ariane av Nederland

**Ariane Wilhelmina Máxima Ines** (født 10. april 2007 i Den Haag, Nederland) er prinsesse av Nederland og av Oranien-Nassau. Hun er det nederlandske kongeparets tredje datter, hennes foreldre er kong Willem-Alexander og dronning Máxima. Hun er nummer tre i arverekken til den nederlandske tronen, etter storesøstrene Catharina-Amalia og Alexia.

Prinsessens offisielle tittel er *Hare Koninklijke Hoogheid Prinses Ariane der Nederlanden*, på norsk *Hennes Kongelige Høyhet Prinsesse Ariane av Nederlandene*. 

## Fødselen
Daværende prinsesse Máxima ble lagt inn på Bronovo-sykehuset i Den Haag 10. april 2007 rundt klokken 15.45, og fødte prinsesse Ariane klokken 21.56. Den nye prinsessen var 52 centimeter lang og veide 4135 gram. Daværende kronprins Willem-Alexander viste selv datteren til pressen i sykehuskapellet 11. april.

13. april meldte Willem-Alexander sin datters fødsel i Den Haags gamle rådhus, i bygningens eldste sal (*de Vierschaar*). Minister-president Balkenende og Raad van States visepresident, Tjeenk Willink, var hans vitner. Fra kommunen fikk prinsessen en figur av en stork, en statuett av Haags Jantje og en bok i gave.

## Navn
* **Ariane**: Kongeparet likte tanken på at også den tredje prinsessens navn skulle begynne med *a*, eller som Willem-Alexander sa under pressekonferansen «de sørget for at *triple-A ratingen* ble komplett», og de likte navnet Ariane. Ariane betyr «ytterst ren».
* **Wilhelmina** etter dronning Wilhelmina, Willem-Alexanders oldemor. Wilhelmina betyr *beskytteren med sterk vilje*
* **Máxima** etter hennes mors, Máximas, oldemor. Máxima betyr *den største*.
* **Ines** etter Máximas yngste søster. Ines betyr *den kyske* (se Agnes).

## Verd å vite?
* Ariane ble født på dagen 520 år etter sin forfar Vilhelm den rike, Vilhelm av Oraniens far.
* Kommunen Rheden i den nederlandske provinsen Gelderland var den første som oppkalte en vei etter den nye prinsessen. Dette skjedde 13. april 2007 i Velp, *[[Ariane Wilhelminapad]]*. Innen en time etter at navnet hennes hadde blitt offentliggjort, ble veiskiltet avduket.
* Kong Willem-Alexander sa at de etter de to første A'ene ville ha triple-A-ratingen komplett. Dette var en pinlig uttalelse siden Triple-A i Argentina opprinnelig var et skjellsord, et negativt navn på den terroristiske organisasjonen Alianza Anticomunista Argentina som ble koblet til Jorge Videlas militære junta som prinsesse Máximas far var statssekretær for.

## Forfedre

## Referanser


## Eksterne lenker
* Dossier Koningskinderen, Koninklijke Bibliotheek (nederlandsk)
Siri Hatlen

**Siri Beate Hatlen** (født 1957) er en norsk leder. Hun er utdannet sivilingeniør fra Norges tekniske høyskole frem til 1980. Hun hadde ulike lederstillinger i Statoil fra 1984 til 1996, og jobbet etter det som konsulent og styremedlem ved en rekke virksomheter, særlig i offentlig sektor. Hun var styreleder i det statlige helseforetaket Helse Øst, og var ønsket som styreleder i Helse Sør-Øst, men takket nei da helseminister Sylvia Brustad ansatte toppsjefen på egen hånd. Fra 2012 til 2020 var hun leder for Teknologirådet.

Fra 2007 til 2009 var hun konserndirektør i Statkraft, og 6. mars 2009 ble hun ansatt som administrerende direktør ved Oslo universitetssykehus. Hun sa fra seg denne stillingen 6. juni 2011, da hun ikke fant det forsvarlig å legge frem en økonomisk langtidsplan i tråd med eier, Helse Sør-Øst, sine ønsker.

## Styreverv
Hatlen er President i Norges Røde Kors. Hun er styreleder i det statlige eiendomsselskapet Entra ASA, Sevan Marine, DNT Oslo og Omegn samt styremedlem i Unibuss.Hun er også styreleder for Universitetsstyret ved Norges miljø- og biovitenskapelige Universitet (NMBU). Hun har tidligere vært styreleder i det statlige Selskapet for industrivekst, Undervisningsbygg, Statens lånekasse for utdanning, Vinmonopolet og Samlaget. Hatlen har også vært styremedlem i Oslo Lufthavn AS, NTNU, Kongsberggruppen, Smedvig ASA og PGS ASA. 

Hun er gift med Birger Magnus, tidligere konserndirektør i mediebedriften Schibsted, som hun også har fire barn med. Hatlen har, som sin mann, også en Master of business administration fra INSEAD i Frankrike.

## Referanser
Henriette Bruusgaard

**Henriette Cecilie Bruusgaard** (født 1982) er en norsk programleder og skuespiller.

Bruusgaard vokste opp på Smestad i Oslo. Hun startet karrieren som barn med å spille Pepper i *[[Annie (musikal)|Annie]]* på Bryggeteatret i 1991 med Daniel Bohr som regissør. Siden medvirket hun flere lignende oppsetninger, blant annet som Marte i *Mormor & de åtte ungene* på Oslo Nye Teater, i *Bugsy Malone* på Bryggeteateret, i *[[Gummi-Tarzan]]* på Bryggeteateret, og hun spilte Dorothy i *[[Trollmannen fra Oz]]* på Det norske teatret i 1995 og 1996.

I 2002 ble hun programleder i ZTV Norge. Hun jobbet siden som musikkansvarlig i samme kanal. I perioden 2004–2006 jobbet hun både som journalist, reporter og programleder i TV 2s *[[Absolutt Underholdning]]*. Fra 2006 til 2009 var hun programleder for TVNorges Oslo-TV.

Hun har medvirket som sanger i *[[Beat for Beat]]* på NRK1, og sunget diverse reklame- og filmmusikk. Hun har dubbet en rekke tegnefilmer og stemmen er brukt i reklamefilm og radio. 

I 2009 var hun deltager i NRK1-serien *Elixir* der hun fikk bokseundervisning av Cecilia Brækhus og deltok i en kamp under NM i boksing 2009.

## Filmografi
* 2008: *[[Rovdyr (film)|Rovdyr]]* – Camilla

## Deltakelse på TV
* 2004: *[[Ungkarsnissen]]*, TVNorge
* 2004–2006: *[[Absolutt Underholdning]]*, TV 2
* 2006–2009: Oslo-TV (programleder)
* 2009: *Elixir*, NRK1
* 2010: *[[Hvem kan slå Aamodt og Kjus?]]*, TVNorge (programleder)
* 2010–2014: *[[Alt for Norge (reality-TV)|Alt for Norge]]*, TVNorge (programleder) 
* *Bli ny: mor og datter*, FEM (programleder)

**Gjest/deltager:**
* *[[9 av 10 nordmenn]]*
* *[[De ukjente]]*
* *[[Krem Nasjonal]]*
* *[[Torsdag kveld fra Nydalen]]*
* *[[Åpen post]]*
* *PopStokk*
* *[[Beat for beat]]*
* *[[Grosvold]]*
* *[[Nytt på Nytt]]*

## Eksterne lenker
*
Christian Ulrik Gyldenløve

**Christian Ulrik Gyldenløve** (født 3. februar 1611, død 1640 i Meinertshagen, begravet i Wesel) var en dansk diplomat og offiser. Han var sønn til  Christian IV av Danmark og hans elskerinne Kirsten Madsdatter, og var en av tre anerkjente sønner fra hans utenomekteskapelige forhold, som alle fikk navnet Gyldenløve.

Gyldenløve ble sendt til de spanske Nederlandene for å avslutte en handelsforretning og ble der tilbudt å gå i spansk tjeneste. Han ledet et kavaleriregiment, men møtte en overlegen styrke fra republikken De forente Nederlandene i traktene rundt Köln. Hans regiment ble drevet inn på en kirkegård, hvor han ble skutt.

## Referanser


## Eksterne lenker
* Biografi hos Dansk Biografisk Leksikon
Kirsten Munk

**Kirsten Munk** (født 6. juli 1598, død 19. april 1658) var Christian IVs hustru «til venstre hånd» (1615&ndash;1628), datter av stattholder i Norge Ludvig Munk til herregården Nørlund og Ellen Marsvin.

Kirsten Munk ble forstøtt av Christian IV som følge av sin affære med rhingreve Otto Ludvig av Salm og &ndash; kongen knyttet seg i stedet til hennes kammerpike, Vibeke Kruse. Men Kirsten Munk brøt forliket med Christian IV og ble deretter forvist til sitt jyske gods Boller slott, der hun satt i husarrest. I 1635 og 1647 var hun fengslet på Stjernholm.

Kirsten Munk oppmuntret svigersønnen Corfitz Ulfeldts svik mot Danmark og ble &ndash; blant annet av den grunn &ndash; fratatt grevinnetittelen i 1657 av Frederik III. Hun døde på Holckenhavn, et slott på Fyn som egentlig gikk i arv til datteren Leonora Christina og hennes mann, men ble konfiskert av kong Christian i 1662 etter Ulfeldts svik. Kirsten Munk ble begravet i St. Knuds kirke i Odense, men graven er ikke lenger markert.

## Barn med Christian IV
* Anne Cathrine Christiansdatter 1618 gift med Frands Rantzau
* Sophie Elisabeth Christiansdatter 1619 gift med Christian von Pentz
* Leonora Christina Christiansdatter 1621 gift med Corfitz Ulfeldt
* Valdemar Christian  1622
* Elisabeth Augusta Christiansdatter 1623 gift med Hans Lindenov
* Frederik Christian, født 26. april 1625, døde 17. juli 1627
* Christiane Christiansdatter 1626 gift med Hannibal Sehested
* Hedevig Christiansdatter 1626 gift med Ebbe Ulfeldt
* Marie Cathrine Christiansdatter, født 29. mai 1628, døde 1. september 1628
* Dødfødt
* Dødfødt
* Dorothea Elisabeth Christiansdatter 1629

## Referanser


## Kilder
* Kirsten Munk i Dansk Kvindebiografisk Leksikon
Grease (musikal)

***Grease*** er en musikal skrevet av Jim Jacobs og Warren Casey. Den hadde premiere på Broadway 14. februar 1972. Musikalen ble vist på teater i New York 3388 ganger fra 1972 til 1980. Handlingen foregår i et high school-miljø i 1950-årene og forteller om ungdommene Danny Zuko og Sandy Dee som forelsker seg og møtes etter sommerferien på samme skole. Musikalen ble filmatisert i 1978 med John Travolta og Olivia Newton-John i hovedrollene som Danny og Sandy.

I Norge ble Grease først satt opp i 1984 med Linn Stokke og Espen Beranek Holm i hovedrollene. Produksjonen hadde premiere i Tromsø i juni, før den ble spilt på Chat Noir som sommerteater. De reiste så på turné høsten 1984. 

## Referanser


## Eksterne lenker
*
Audi A6 allroad quattro

**Audi A6 allroad quattro** (ofte forkortet **Audi allroad** eller **Audi allroad quattro**) er en bil i medium-stor klassen/Crossover SUV og er produsert av det tyske selskapet Audi.

Modellen A6 allroad quattro er en videreutviklet versjon av Audi A6. Modellen er en stasjonsvogn med utgangspunkt i Audi A6, med høyere bakkeklaring og firehjulstrekk &ndash; quattro.

Førstegenerasjon ble produsert fra 1999 til 2005. Den hadde tre motoralternativer: 2,5 tdi V6, 2,7 l V6 Twinturbo og 4,2 l V8.

Andregenerasjon har blitt produsert fra 2006, og produseres fremdeles. Den har fire motoralternativer:  3,2 l V6 og 4,2 l V8 bensin samt 2,7 og 3,0 l diesel.

Hovedkonkurrenter til modellen er Subaru Outback og Volvo XC70.
Giskespelet

**Giskespelet** er en lokal teaterforestilling med historisk innhold som oppføres i friluft en helg annen hver sommer på øya Giske på Sunnmøre i Møre og Romsdal. Handlinga i spelet foregår i vikingtida og forteller om møtet mellom den mektige Giske-ætta Arnungane og Olav Haraldson. Spelet begynte opprinnelig som en teaterforestilling ved Giske barne- og ungdomsskule, men har utviklet seg til et prosjekt for hele øya. Manuskriptet til skuespillet er skrevet av Johannes Heggland og musikken er av Terje Skytterholm. Selskapet Stiftinga Giskespelet ble opprettet i 1995.

Giskespelet har blitt fremført 8 ganger siden 1995, og det ble siste gang fremført i 2017.

## Eksterne lenker
* Hjemmeside
* Fotografier fra framføringa i 2005
De Mysteriis Dom Sathanas

***De Mysteriis Dom Sathanas*** er et black metal-album med Mayhem, og er bandets andre studioalbum.

Albumet ble utgitt 24. mai 1994. Under innspillingen av albumet var det mye bråk mellom bandlederen Øystein «Euronymous» Aarseth og gjestebassisten Varg «Count Grishnackh» Vikernes. Det hele resulterte i at Aarseth ble drept av Vikernes, men albumet ble allikevel utgitt som en hyllest til Aarseth.

Før albumet ble gitt ut, ville familien til Aarseth ha basspillingen fjernet fra albumet. Jan Axel «Hellhammer» Blomberg (trommer) lovet at bassen skulle spilles inn på nytt igjen, noe som aldri ble gjort.  

Albumet består av flere av tekstene til deres tidligere vokalist Per Yngve «Dead» Ohlin, som i april 1991 begikk selvmord. Den ene sangen, «Freezing Moon», handler om selvmord. Ohlins budskap i teksten var at de som hørte den, skulle ta sitt eget liv.

Den latinske tittelen «De Mysteriis Dom Sathanas» er antagelig ment å bety *Om Herre Satans mysterier* på norsk, men er grammatisk ukorrekt og betyr dermed noe sånt som *Herre Satan om mysterier*.
Noen mener det også kan bety *Satans mysterier*.

I 2017 ble det sluppet ut et konsertalbum, kalt De Mysteriis Dom Sathanas Alive.

## Sporliste
#«Funeral Fog» (5:47)
#«Freezing Moon» (6:23)
#«Cursed In Eternity» (5:10)
#«Pagan Fears» (6:21)
#«Life Eternal» (6:57)
#«From The Dark Past» (5:27)
#«Buried By Time and Dust» (3:34)
#«De Mysteriis Dom Sathanas» (6:22)
Total spilletid: 46:01

## Personell
* Dead &ndash; Tekster
* Attila Csihar &ndash; Vokal
* Euronymous &ndash; Gitar
* Blackthorn &ndash; Gitar
* Count Grishnackh &ndash; Bass
* Hellhammer &ndash; Trommer

## Eksterne lenker
*
Kirsten Madsdatter

**Kirsten Madsdatter** (død 1613) var Christian IV av Danmarks offisielle elskerinne og mor til Christian Ulrik Gyldenløve.

Det er mulig hun var datter til Mattias Hansen, borgermester i København. Hun var kammerpike til dronning Anna Kathrine og var med kongeparet på deres reise til landstingene i 1610.

Etter dronningens død i 1612 tok Christian IV Kirsten Madsdatter til seg. Hun døde imidlertid allerede året etter.

## Litteratur
*
*Lars Bisgaard, Claus Bjørn, Michael Bregnsbo, Merete Harding, Kurt Villads Jensen, Knud J. V. Jespersen, Danmarks Konger og Dronninger (København, 2004)
Patrick Roy

**Patrick Roy** (født 5. oktober 1965 i Québec, Canada) er en tidligere målvakt som spilte i den nordamerikanske ishockeyligaen NHL, hvor han er regnet som en av de beste gjennom tidene. Han la opp i 2003 og ble 13. november 2006 tatt opp i NHLs Hall of Fame.

Patrick Roy har vunnet Stanley Cup fire ganger, de to første med Montreal Canadiens og de neste med Colorado Avalanche. Han har også fire NHL-rekorder for målvakter, han er den målvakt som både har spilt og vunnet flest kamper i sluttspillet og i grunnserien.

Roy er også kjent for sin overtroiskhet, da han alltid skriver sine barns navn på spaken før hver kamp og unngår å trå på linjene på banen før kampen, snakker med målstolpene under kampen og tar vare på puchene fra de kampene hvor han har holdt nullen i sitt garderobeskap resten av sesongen.

## Meritter
* Vezina Trophy: 1989, 1990 og 1992
* Conn Smythe Trophy: 1986, 1993 og 2001
* Stanley Cup: 1986, 1993, 1996, 2001

## Spillestil
Han har vært den målvakten som best har utnyttet den såkalte *butterfly-stilen*, hvor målvakten sitter på isen med knærne mot hverandre og slik stenger praktisk talt hele målet langs isen. Han har en sterk reaksjonsevne og spilleoppfatning og mentalt sterk.
Han er også blant få keepere i NHL som har scoret mål.

## Referanser


## Eksterne lenker
*
Bortre Tölö

**Bortre Tölö** (finsk: *Taka-Töölö*) er en bydel og et administrativt distrikt i Helsingfors i Finland. Den utgjør den nordre delen av området Tölö, og dekker området fra Norra Hesperiagatan nordover til Nordenskiöldsgatan/Stenbäcksgatan.

Bortre Tölö har store grøntområder; hele den østre delen mellom jernbanen og Mannerheimvägen er et sammenhengende park- og idrettsområde. Her ligger hovedanleggene for sommer-OL 1952 – med olympiastadion og utendørs svømmeanlegg. Av nyere dato er fotballstadionet Sonera Stadium og ishallen. Mot Edesviken (fi. *Taivallahti*) ligger Sibeliusparken med Sibeliusmonumentet. Ved Tölöviken ligger operahuset, som huser den finske nasjonaloperaen.

## Referanser
Teater Ibsen

**Teater Ibsen** er et teater i Skien i Telemark. Det ble etablert i 1975 under navnet **Telemark Teater**, men endret navnet til Teater Ibsen i 1991. Fram til slutten av 2010 var Festiviteten i Skien fast spillested, men behovet for et mer funksjonelt teater gjorde flyttingen til nye lokaler til en realitet i begynnelsen av 2011. Fra 2011 holder teatret til i Unions gamle industrilokaler på Klosterøya i Skien. I november 2020 fikk Teater Ibsen bevilget 3 millioner kroner fra Kulturdepartementet slik at teateret kunne bygge ny prøvesal.  

Teatret er et aksjeselskap, og eiere er Vestfold fylkeskommune, Telemark fylkeskommune og Skien kommune.    

Teater Ibsen spiller forestillinger rettet mot barn og voksne, og ønsker å utvikle ny dramatikk i store og små formater. Teatret samarbeider med andre profesjonelle scenemiljøer, frie teatergrupper og kulturskolen i Skien. Samarbeidet er et ønske om en felles kompetanseheving på alle områder.   

## Ibsen Awards
1. januar 2013 flyttet Ibsen Awards inn i teatrets kontorlokaler og ble en del av Teater Ibsen.   

## Teatersjefer
De første årene hadde Telemark Teater ingen teatersjef; alle overordnede beslutninger ble truffet på teaterets allmannamøter. Den første ordinære teatersjefen var Jan Bull, som var sjef fra 1983 til han døde brått i 1985. Per 2024 ansettes teatersjefen på åremål med fireårige kontrakter.

* 1975–1983: teaterets virksomhet ble ledet gjennom allmannamøter
* 1983–1985: Jan Bull
* 1986–1989: Karl Erik Solgård
* 1989–1993: Terje Hartviksen
* 1994–1995: Stein Ørnhøi
* 1995–1998: Lenny Carlsson
* 1998–2001: Morten Borgersen
* 2001–2007: Inger Buresund
* 2008–2008: Bentein Baardson (kunstnerisk leder)
* 2010–2015: Anders T. Andersen (kunstnerisk leder)
* 2015–2021: Thomas Bye
* 2021–2025: Bo Anders Sundstedt
* 2025– Line Rosvoll 

## Referanser


## Eksterne lenker
* 
*  Teater Ibsen hos Sceneweb
Anne Cathrine Christiansdatter

**Anne Cathrine Christiansdatter** (1618–1633) var eldste barn av Christian IV av Danmark og hans «hustru til venstre hånd», Kirsten Munk. I 1627 lot han Kirsten Munk og døtrene hennes utnevne til grevinner av Schleswig-Holstein. 

Anne Cathrine var kong Christians yndlingsbarn, oppkalt etter selveste dronningen, hans første kone som døde i 1612, og han bekymret seg alltid for hva Kirsten Munk kunne finne på for å pine sin eldste datter. Hennes motvilje begrenset seg ikke til å la datteren overleve på restene etter tjenernes måltider, så barnet halvsultet. I 1641 skrev kongen om datteren, som døde åtte år tidligere: «*Vi var svært glad i det salige barn* (avdøde Anne Cathrine) *som Kirsten Munk ikke kunne fordra, fordi det lignet Oss, hvorfor Vi heller ikke torde overlate barnet til henne, for at hun ikke hemmelig skulle gjøre den lille noe ondt. For en gang, hvis Vi ikke hadde hindret det, ville hun ha slått barnet med en jernstang pga en [[synål]] som lille Tyra anklaget henne for å ha kassert...*»     

Kirsten Munk hatet også kongens sønner fra hans ekteskap, for de var «prinser», mens hennes sønn og flokken av døtre ble regnet som «horeunger» og født i hor. Å gå konstant gravid og hele tiden grue for neste pinefulle fødsel, gjorde henne hysterisk. Kongen var ulykkelig over at hun brukte alle mulige påskudd for å få barna av veien, «*at du med behendighet og løgn fikk meg til å sende barna ut av landet, hva som var til stor bekostning for meg og tjente meg til liten reputation* (dvs. skjemmet hans omdømme)».  

Anne Cathrine tilbrakte derfor, i likhet med sine yngre søsken, sine første år på Dalum kloster hos mormoren Ellen Marsvin. Ni år gammel fulgte hun sin mormor og flere av sine søsken til København. Da var hun alt forlovet med den 25 år gamle Frands Rantzau til Rantzausholm, som med tiden ble både riksråd, stattholder og senere Danmarks rikshoffmester. 

Ekteskapet ble aldri av, ettersom Rantzau i 1632 etter en fuktig kveld i lag med kongen, druknet i vollgraven på Rosenborg slott. Kongen skal nesten ha druknet selv da han forsøkte å redde svigersønnen, men skal med nød og neppe blitt reddet i land av slottets kjøkkenmester. Angivelig døde Anne Cathrine av sorg; mer sannsynlig er det vel at hun døde av småkopper. 

Iallfall døde hun året etter Rantzau, og er gravlagt i krypten i St. Birgittes kapell i Roskilde domkirke, sammen med to av sine yngre søsken som døde som små.

## Referanser


## Eksterne lenker
* Biografi på Prosjekt Runeberg
Frands Rantzau

**Frands Rantzau** (født 1605, døde 5. november 1632 i København) til Rantzausholm (opprinnelig Holme kloster, i dag Brahetrolleborg) var dansk riksråd og rikshovmester. Han var sønn av Sophie Rosenkrantz og riksråd Breide Rantzau (1556-1618).

Frands Rantzau tilbrakte sin tidligere ungdom ved hoffet til tronarvingen «den utvalgte prins» Christian før han studerte i Leipzig, Jena, Strasbourg og Padova. Tilbake i Danmark ble han lagt merke til av Christian IV som utnevnte den bare 22 år gamle mannen til stattholder i København, en stilling som hadde stått ledig siden hans fars død i 1618. I 1627 ble han også opptatt i kongens familie, da han ble forlovet med Christian IVs eldste datter med Kirsten Munk, den ni år gamle Anne Cathrine Christiansdatter.

Som stattholder i København hadde Rantzau ansvaret for orlogsverftet på Bremerholm, Tøjhuset og Provianthuset. I 1632 ble han utnevnt til rikshovmester, men ekteskapet med kongedatteren ble aldri av. I festlig lag med kong Christian på Rosenborg slott gikk de to mennene utenfor, og Rantzau ramlet i vollgraven og druknet. Kongen skal nesten ha druknet selv da han forsøkte å redde svigersønnen, men ble reddet av slottets kjøkkenmester. Da Anne Cathrine døde alt året etter, ble det sagt å være av sorg over Rantzaus død.

## Referanser


## Eksterne lenker
* Biografi hos Dansk Biografisk Leksikon
Brittany Snow

**Brittany Anne Snow** (født 1986) er en amerikansk skuespiller.

Brittany hadde en populær rolle da hun var 12 år gammel som *Susan LeMay* i såpeopraen *[[Guiding Light]]* fra 1998 til 2001. Hun er kanskje mest kjent for sin rolle som *Meg Pryor* i NBCs *[[American Dreams]]*. Hun har også spilt Ariel i den tredje sesongen av *[[Nip/Tuck]]*.

Brittany har spilt i filmer som *[[Operasjon barnevakt]]* med Vin Diesel og Lauren Graham. Hun har også spilt *Kate Spencer* i *[[John Tucker Must Die]],* den slemme *Amber Von Tussle* i musikalen *[[Hairspray (2007)|Hairspray]]* og *Donna Keppel* i *[[Prom Night (2008)|Prom Night]]*. Hun har også gjestespilt i serien "Gossip Girl" som den yngre versjonen av Lily Bass.

Snow har en av hovedrollene i alle tre *[[Pitch Perfect]]*-filmene.

## Referanser


## Eksterne lenker
* 
*
Akkalasamisk

**Akkalasamisk** er et kolasamisk språk som ble talt i de samiske bygdene A´kkel og Ču´kksuâl i innlandet på Kolahalvøya i Russland. Språket ble tidligere ansett som en dialekt av kildinsamisk, men har i senere tid blitt ansett som et selvstendig språk som er nærmest beslektet med skoltesamisk, dets vestlige nabo.

I dag finnes det flere personer som har passive kunnskaper i akkalasamisk på ulike nivåer og minst én taler bruker akkalasamisk aktivt i samtale med talere av andre beslektede samiske språk.

Akkalasamisk er det dårligst dokumenterte samiske språket. Det finnes en akkalasamisk grammatikk, en samling av akkalasamiske tekster og lydopptak på akkalasamisk som ble gjort av Det russiske vitenskapsakademiet i 1950-, 1960- og 1970-årene og som bør kunne brukes i språkrevitaliseringsarbeid.

## Referanser


## Eksterne lenker
*
Främre Tölö

**Främre Tölö** (finsk: *Etu-Töölö*) er en bydel i Helsingfors i Finland, og også et delområde i Kampmalmens distrikt. Den utgjør den søndre delen av området Tölö, og dekker området mellom Järnvägsgatan (fi. Rautatiekatu) og Hesperiagatan (fi. Hesperiankatu). Her ligger Riksdagshuset, Tempelplasskirken, Nasjonalmuseet, Finlandiahuset og Sandudds kirkegård.

## Referanser
Tölö

**Tölö** (finsk: *Töölö*) er en område i Helsingfors, sentralt beliggende nordvestover fra bysentrum. Tölö ligger på tangen som forbinder halvøya som Helsingfors sentrum ligger på, med fastlandet. Tölö består av to bydeler; Främre Tölö (fi. *Etu-Töölö*), som er en del av det administrative distriktet Kampmalmen, mens Bortre Tölö (fi. *Taka-Töölö*) utgjør et eget distrikt.

Tölö vokste fram på 1800-tallet som et villastrøk utafor sentrum. I 1898 ble det utlyst en arkitektkonkurranse om reguleringa av Tölö – den første i sitt slag i Finland. Vinnerne Gustaf Nyström og Lars Sonck leverte den ferdige planen i 1906. Arkitektonisk domineres Tölö av 1920-tallets klassisisme og 1930-tallets funksjonalisme.

## Bilder

Fil:Tower of the Helsinki Olympic Stadium.jpg|Olympiastadion
Fil:National Museum of Finland.jpg|Nationalmuséet
Fil:Töölö2.jpg|Främre Tölö
Fil:Urhopub.jpg|St. Urho's Pub
N (postområde)

**N** (*Northern*) er et av Londons postområder. Det dekker store deler av det nordlige London: Deler av Hackney, Islington, Camden, Barnet, Haringey og Enfield. Andre postområder i det nordlige London er EN og NW, samt HA i Barnet. 

Området ble opprettet i 1857, og delt inn i distrikter i 1917. Distriktsnavnene er ofte upresise i forhold til geografiske grenser, ettersom de er definert etter Post Office' behov. Siden 2004 har ikke distriktsnavnet vært en del av offisielle adresser, men det brukes fortsatt ofte.
Hans Lindenov

**Hans Hansen Lindenov** til Gavnø (født 25. mars 1616 på Gavnø, døde 29. mai 1659 i København) var dansk riksråd.

Han var sønn av Hans Johansen Lindenov (død 1642) og Lisbeth Sophie Rantzau. 

I 1635 ble han hoffjunker og året efter kammerjunker. Like før var han blitt forlovet med Elisabeth Augusta Christiansdatter, datter av Christian IV og Kirsten Munk. De ble gift 27. oktober 1639 på Københavns slott, og samtidig forlot han hoftjenesten og fikk Kalundborg Len. 

I mai 1640 ble han medlem av riksrådet. Her sluttet han seg hverken til den ene eller andre av de rivaliserende fløyende rundt Corfitz Ulfeldt eller Hannibal Sehested, men i alle fall fra den tiden da Christian IV fengslet  Kirstine Munk på Boller slott 1646 brakte de fleste av hans svigersønner i opposisjon, var det også slutt med vennskapet med kongen. Likevel fikk han ved hjelp av Hannibal Sehested  tildelt en årlig pensjon av de norske inntekter i 1647.

Under mellomregjeringen etter Christian IVs død arbeidet han ivrig for anerkjennelsen av kongens ekteskap med hans svigermor. Han ble slått til ridder ved Frederik IIIs kroning i november 1648. Da svogerpartiet falt, mistet han i 1650 sin pensjon; men da Hannibal Sehested og Corfits Ulfeldt ble  styrtet året etter, bøyde han seg for makten. Hans anseelse var imidlertid over, han hadde den kun på grunn av sitt ekteskap, dette betydde nå ikke noe. 

Hans huslærer, Carl von Køhlen, klaget han inn for kongen. En annen av hans tjenere, som sto i forbindelse med læreren, og som ble pågrepet i København, ble han nektet å få utlevert. 

Han var i konstant krangel med Kirstine Munk. Hun hatet  ham på grunn av pengekravene han stilte henne og fordi han arbeidet for sønnen Valdemar Christians forsoning med kongen. En av hennes døtre, Hannibal Sehesteds hustru Christiane, ga ham skylden for å ha ergret moren til døde. 

I 1658 byttet han Kalundborg Len med St. Knuds Kloster i Odense, men oppholdt seg under  beleiringen av København i 1659 i hovedstaden, hvor han døde. 

Han var far til Sophie Amalie Lindenov.

## Kilder
*Dansk biografisk leksikon
Richard Sorge

**Richard Sorge** (1895–1944) tysk kommunist, statsviter og journalist som var spion for Sovjetunionen i Japan under andre verdenskrig. Sorge har blitt kreditert for å varsle Sovjetunionen om Tysklands angrep den 22. juni 1941, og at Japan ikke ville angripe Sovjet. Sorge ble til slutt avslørt, arrestert og til sist henrettet av de japanske myndighetene.

Han deltok også i første verdenskrig, hvor han ble belønnet med Jernkorset.

## Referanser


## Eksterne lenker
*
Vezina Trophy

**Vezina Trophy** er den prisen i NHL som tildeles den beste målvakten. Vinneren velges av manageren i NHL-klubbene. 

Fram til og med sesongen 1981/1982 hva det den, eller de målvakten/målvaktene i det laget som hadde sluppet inn færrest mål i grunnserien som vant prisen. Men dette førte til at prisen da gjerne gikk til målvakten i et av de beste lagene, heller enn til den målvakten som individuelt sett hadde vært best. Derfor innførte NHL William M. Jennings Trophy i stedet som går til målvakten/målvaktene i det lag som har sluppet inn færrest mål.

Prisen er gitt av Montreal Canadiens som en honnør til sin målvakt Georges Vezina, som falt sammen under en kamp i 1925 med tuberkulose og siden døde. Vezinas trofé ble første gang delt ut etter sesongen 1926/1927.

## Vinnere av Vezina Trophy

## Eksterne lenker
* Vezina Trophy
Nguyễn Tấn Dũng

**Nguyễn Tấn Dũng** (født 1949) var Vietnams statsminister fra 2006 til 2016.  

## Liv og virke
### Bakgrunn
Nguyễn Tấn Dũng ble født i Ca Mau-provinsen i Sør-Vietnam, og tok en utdanning innen jus. Han ble medlem av det vietnamesiske kommunistpartiet 10. juni 1967, og vervet seg senere inn som soldat i FNL. 

### Politiker
Han har blitt valgt til partiets politbyrå ved den åttende, niende og tiende nasjonalkongress.

### Statsminister
Han ble valgt til Vietnams statsminister av Vietnams nasjonalforsamling den 27. juni 2006. Han er den yngste vietnamesiske statsministeren som er blitt valgt.

I januar 2007 hadde Nguyễn Tấn Dũng møte med pave Benedikt XVI i Vatikanet. Det var første gang en vietnamesisk leder på et så høyt nivå møtte paven. Møtet ble sett som et viktig steg for å normalisere forbindelsene mellom de to statene.

Etter Nguyễn Tấn Dũng hadde møte med den russiske presidenten Dmitrij Medvedev i Moskva i desember 2009 ble det offentliggjort at Vietnam hadde inngått avtale om store våpenkjøp fra Russland, primært undervannsbåter og jagerfly.

I april 2010 var Nguyễn Tấn Dũng tilstede på president Barack Obamas konferanse om atomkraftsikkerhet i Washington D.C... Han møtte der også andre amerikanske ledere og man diskuterte blant annet et nærmere økonomisk og strategisk samarbeid mellom de to landene.

Under et møte med Japans statsminister Naoto Kan i Hanoi oktober 2010 ble det inngått en avtale om et nærmere samarbeid mellom Japan og Vietnam, hvor Japan skal bygge to kjernefysiske reaktorer for Vietnam, samtidig som Japan skal bidra med utvinningen av sjeldne mineraler i Vietnam. I forbindelse med nye samtaler mellom de to statsministrene i april 2012 ble det rapportert om framgang i samarbeidet, samtidig som det ble offentliggjort at en ny avtale som åpner for at vietnamesere kan arbeide som helsearbeidere i Japan.

## Referanser
Olaf Kölzig

**Olaf Kölzig** (født 6. april 1970 i Johannesburg, Sør-Afrika) er en tysk målvakt som spiller i den nordamerikanske ishockeyligaen NHL hvor han spiller for Washington Capitals. Han spilte i finalen i Stanley Cup i 1997/98 med Washington. 2000 vant han Vezina Trophy.

## Referanser


## Eksterne lenker
* 
* Olaf Kölzig på www.hockey-reference.com
Lars Undli

**Lars Inge «PayTwo» Undli** (født 11. november 1970 i Oslo) er en norsk breakdancer og graffitikunstner. Han er mest kjent under artistnavnet «PayTwo», eller «Pay 2» fra breakdancegruppa Atomic B-Boys.

## Liv og virke
Undli startet med breaking i 1984, og er både norsk og skandinavisk mester i breaking. Han var initiativtakeren til gruppen Atomic B-Boys, som han startet sammen med hiphop-tvillingene Andre «Tech Rock» Eriksen og Kevin «Karma» Eriksen. Han har arbeidet med Riksteateret og som koreograf for TV-showet «Danse-feber» på TVNorge. Undli har også arbeidet med musikeren og produsenten Tommy Tee i Tee Productions. Lars Undli er også graffitimaler (se bilder på Pay-twos myspace), og freestyleskater.

Lars Undli har tidligere jobbet i skobutikken «Sole Service», men jobber nå i datterselskapet Hall Of Fame som også har utsalgssted i Oslo sentrum. Jobben i skobutikken passet godt til hans hobby, som består ev en stor skosamling av Adidas, Puma og Nike. Spesielt modellene *[[Adidas Superstar]]*, *Campus, Converse All-Stars, Nike Air Jordan*" I-VII', **'og'' **'Dunk**.**''

## Meritter
NM 1997: Seier i «B Boy One on One», delt tittel med André «Tech Rock» Eriksen 

### Seiere med Atomic B-Boys
* Battle Of The Year 1995
* Battle Of The Year 1996
* Battle Of The Year 1997
* NM i «B Boy Crew» 1997
* «B Boy Rumble», Rockefeller i Oslo 1999, delt tittel i «Crew battles» med gruppen Floor Knights

### Seiere med Nasty 9
* Scandinavian BOTY 2000

## Annet

I 2006 sprayet Lars «PayTwo» Undli og André «Tech Rock» Eriksen russebussen «Psycho».

## Referanser


## Eksterne lenker
* Norske B Boy Battles (av DJ4Joy)